Grand Theft Auto Advance

"*Ovaj dizajn poboljšava sve loše kod originala toliko da je sada ugodan i zabavan akcijski naslov za prijenosne konzole koji je vrijedilo čekati."*

—Craig Harris, IGN

**Grand Theft Auto Advance,** poznat i jednostavno kao **Grand Theft Auto** je video igra stvorena i razvijena od strane Digital Eclipsea i izdana od strane Rockstar Gamesa koja je izašla 26. Listopada 2004. za Game Boy Advance. Igra se promatra iz "top-down" perspektive sličnoj onoj viđenoj u GTA 1 i GTA 2 dok sama igra posuđuje neke igrive aspekte iz igara 3D Universa poput sporednih misija vezanima uz vozila (npr. Vatrogasne i Policijske misije), sličan dizajn Heads-Up Displeja i uključivanje novih oružja. GTA Advance se odvija godinu dana prije Grand Theft Auta lll i služi kao prolog te igre.

## Premisa

Igra je smještena u 2000. godinu, godinu dana prije radnje Grand Theft Auta lll i odvija se u Liberty Citiju, gradu u kojem se odvija i GTA lll. Izvorna ideja za GTA Advance je bila ta da bude porta GTA lll za Game Boy Advance, ali je ideja odbačena iz nepoznatih razloga (najvjerojatnije zbog tehničkih limitacija konzole) i postala je GTA Advance.

Zato što se igra odvija godinu dana prije GTA lll u istom gradu, mnoge poznate lokacije iz "trojke" se ponovno pojavljuju i raspored ulica je uglavnom isti, ali raspored mnogih stvari za skupljanje je promjenjen što znači da će svi igrači upoznati sa mapom GTA lll morati istražiti mapu GTA Advancea iznova. Tri otoka koja sačinjavaju Liberty City su znatno promijenjena (više nema nizbrdica, tunela i podzemne željeznice) i sam grad je veći, a posebno Portland.

Protagonist igre se zove Mike te se uz njega u priči pojavljuju i neki likovi iz GTA lll kao na primjer vlasnik trgovine auto-eksplozivima 8-Ball i druga šefica Jakuze Asuka Kasen. Također se pojavljuju i potpuno novi likovi poput Vinnija (Mikeov prijatelj i prvi kontakt), Cisca (Vođa Kolumbijskog Kartela), Jonnija (Konobar) i Yuke (Asukina nećakinja). Nekoliko likova koji su samo referencirani u GTA lll se sada pojavljuju i igrači ih sreću licem u lice (King Courtney). GTA Advance je također jedina igra u 3D Universu koja dozvoljava igračima da mijenjaju tijek radnje vlastitim izborima.

## Radnja

Mike je sitni kriminalac koji radi za povezanijeg Vinnija. Oni odlučuju zajedno napustiti Liberty City i ustanoviti se negdje drugdje, ali prije toga Vinnie uvjerava Mikea da obavi neke poslove za svoje privremene poslodavce iz Talijanske mafije prije nego što odu. Tijekom jednog od tih poslova, Vinnie je navodno ubijen i sav novac koji su uštedjeli je izgorio sa njim. Zbog toga, Mike se zakkinje na osvetu. Mike nakon toga počinje raditi za 8-Balla, Vinnijevog poznanika koji obećaje pomoći Mikeu u njegovoj misiji te Mike za njega obavlja razne misije prije nego što mu ovaj predloži da počne raditi za konobara po imenu Jonnie koji također ima veze u kriminalnom podzemlju. Mike obavlja sitne poslove za njega, na primjer pazi na njegovu pijanu djevojku dok on obavlja istragu o okolnostima Vinnijeve smrti. Mikea iritira Jonnijeva očita paranoja koja je kasnije opravdana nakon što ga nađe mrtvog kad se vrati sa jednog posla i primjećuje da su ubojice članovi lokalne Jamajčanske bande koje proganja nazad do njihove baze na Otoku Staunton.

Eventualno, Mike se suočava sa Jamajčanskim vođom, Kingom Courtneyjem koji poriče upletenost u Jonnijevu smrt, tvrdeći da i on traži odgovorne zato što mu je Jonnie dugovao novac. Mike počinje raditi za Courtneya i Jamajčanske gangstere, ali brzo postaje očito da ga iskorištavaju, što kuliminira nakon što ga pošalju da ubije Cisca, vođu Kolumbijskog Kartela i Courtneyjevog glavnog rivala. Mike, vjerujući da je Cisco odgovoran za Vinnijevu i Jonnijevu smrt, pokušava ubiti Kolumbijca u restoranu. Cisco preživljava i upozorava Mikea da ga je Courtney izdao te počinje raditi za Kolumbijce i završava spetljan sa Jakuzama nakon što ga Asuka Kasen, druga šefica organizacije pošalje da spasi njezinu nećakinju Yuku (Koju je, ironično, Mike oteo dok je radio sa Kolumbijcima). Mike tako završava radeći za vođe dvije zaraćene bande, ali ga nije briga zato što su oboje obećali doznati tko je ubio Vinnija. Mike kasnije pronalazi Cisca mrtvog i zaključuje da ga je ubila ista osoba koja je ubila Jonnija i Vinnija. Mike pronalazi i proganja ubojičin auto i eventualno ga uspjeva izgurati sa ceste kada je otkriveno da je ubojica ustvari bio sam Vinnie koji je lažirao svoju smrt i cijelo je vrijeme radio Mikeu o glavi. Vinnie i njegovi čuvari napadaju Mikea i pucnjava završava sa teško ranjenim Vinnijem koji preklinje za svoj život. Mike ga odbija poslušati na što ga Vinnie upozorava da u slučaju da on umre, svaki dovoljno pohlepan kriminalac će krenuti za njim. Mike se na to ne obazire i pogubljuje Vinnija.

Kasnije, Mike se sreće sa 8-Ballom (koji otkriva da nije stigao upozoriti Mikea o Vinniju). Dvojac je odjednom napadnut od strane Kolumbijaca koji misle da je Mike ubio Cisca. Nakon odulje pucnjave, policija intervenira i 8-Ball završava sa spaljenim rukama tijekom bijega i biva uhićen (što postavlja podlogu za njegov bijeg iz policijskog konvoja tijekom uvoda Grand Theft Auta lll) dok Mike uspjeva pobjeći. Nešto kasnije, Mike se susreće sa Ciscovim naslijednikom koji mu govori da je King Courtney naručio njegovu smrt radi novca (kao što je pokojni Vinnie predvidio) nakon čega Mike izlazi na ulicu i ubija Jamajčanske plaćene ubojice. Mike se kasnije sastaje sa Asukom koja mu nudi pomoć sa ubijanjem Kinga Courtneyja te se Mike i nekoliko Jakuza sastaju kraj ulaza u Jamajčansku bazu, ali Jakuze bježe, ostavljajući Mikea da se sam sukobi sa Courtneyjem i njegovim ljudima. Nakon krvave bitke unutar baze, Mike uspjeva stjerati Courtneyja u kut te ovaj moli za svoj život. Iznenada, LCPD okružuje područje i Mike bježi prema aerodromu gdje uzima Ciscov avion i odlazi iz Liberty Citija.

## Soundtrack

Svaki puta kada igrač uđe u auto, igra će pustiti instrumentalnu verziju jedne pjesme koja će se ponavljati. Ove pjesme služe kao "radio-stanice" u autima i sve (osim Slumpussyjeve "This Life" iz GTA 1) su iz GTA 2. U igri se pojavljuju slijedeće pjesme:

* Slumpussy - This Life (Glazbena tema GTA Advancea)
* E=MC Good Times - Jacking In Hilltown (Svira u izborniku pauze)
* Reed - L.E.D.
* Apostles Of Funk - Yellow Butter
* Toys Are Real - Flymutha
* The One - Southpark
* Numb - How It's Done
* Voice Box - Computer Lust

## Tehnički Detalji

GTA Advance je morao biti prilagođen hardveru Game Boy Advancea i svim njegovim limitacijama. Kao rezultat, igra nema glasovnu glumu, animirane scene niti zabavan dijalog civila iz GTA trojke. Sve scene su tekstualne sa licima likova i ponekad sa tematskom pozadinom, ovisno o lokaciji na kojoj se scena odvija. Umjetnički stil korišten u stvaranju tih scena je sličan onome korištenim za crtanje omota i u loading screenovima trodimenzionalnih igara. Kao zamjena za civilni dijalog, kratki zvukovi iz GTA lll se mogu čuti ako igrač udari nečiji auto, ali takvi su ograničene različitosti što dovodi do mnogo repeticija.

Igra nema zasebne radio stanice. Već poput Game Boy Color verzija GTA 1 i 2, svaki auto ima jednu pjesmu koju nije moguće promijeniti (za više informacija pogledajte gornju sekciju).

Te limitacije, u kombinaciji sa činjenicom da je igra izašla na isti dan kao i njezin dugo isčekivani rođak, Grand Theft Auto: San Andreas, su uzrokovali to da je igra bila naširoko kritizirana od strane fanova.

## Jeste Li Znali?

* GTA Advance je jedina igra u 3D Universu koja ima prirodan "top-down" pogled iz ptičje perspektive umjesto pogled iz trećeg lica, jedina GTA igra koja nema nikakav utjecaj Dana Housera i jedina 3D Universe igra koja nema verziju za PlayStation 2. To je također prva GTA igra koju nije razvio Rockstar North.
* GTA Advance je prva GTA igra u kojoj igrač može spremiti bilo gdje na mapi. Iako je konvencionalni način spremanja u sigurnoj kući prisutan, igrači mogu "quicksaveati" odlaskom u pauzu i biranjem "Save & Quit" opcije. Igra će ih vratiti na glavni izbornik i moći će nastaviti igrati tamo gdje su stali kad ponovno uđu u igru. Taj dodatak nije moguće koristiti na misijama zato što ako je "Save & Quit" odabran tijekom misije, misija će biti pobačena.
* Slijedeće igre koje će imati ovakav dodatak će biti GTA: Chinatown Wars i GTA 5.
* GTA Advance je druga GTA igra lansirana samo na jednoj platformi (Prva je bila GTA London 1961 za kompjutere), prva GTA igra lansirana isključivo za prijenosne konzole i jedna od četiri GTA igre lansirana na Nintendovoj platformi (Druge tri su GTA: Chinatown Wars i porte GTA 1 i 2 za Game Boy Color). Ova igra je također ***Jedin***a GTAigra ekskluzivna za Nintendovu platformu.
* GTA Advance je prvi GTA koji ima virtualni brzinomjer pri vožnji.
* Pjesma koja svira na izborniku GTA Advancea je This Life izvođača Slumpussy. Pjesma se prethodno pojavila na na radio stanici N-CT FM u GTA 1.
* Ovo je jedina igra koja nije nabrojana na Rockstarovoj službenoj web stranici.
* GTA Advance je GTA igra sa najmanje izrezanog sadržaja.